b'\n_START_ARTICLE_\nKosovo lipp\n_START_PARAGRAPH_\nKosovo lipp on Kosovo riigi- ja rahvuslipp._NEWLINE_Lipp v\xc3\xb5eti kasutusele kohe p\xc3\xa4rast iseseisvusdeklaratsiooni vastuv\xc3\xb5tmist 17. veebruaril 2008._NEWLINE_Lipu kujunduse leidmiseks korraldati rahvusvaheline konkurss, millele saadeti ligi tuhat kavandit. V\xc3\xa4lja valiti kolm kavandit, millest Muhamer Ibrahimi kujundatud lipu veidi muudetud variant v\xc3\xb5eti kasutusele._NEWLINE_Lipp kujutab Kosovo kuldset kontuuri sinisel taustal. Kontuuri kohal on lauges kaares kuus valget t\xc3\xa4hte, mis s\xc3\xbcmboliseerivad riigi kuut suuremat rahvusr\xc3\xbchma. Lipu k\xc3\xbclgede pikkuste suhe on 5:7.'